साउथ चाइना सी में घूम रहे प्लेन के पायलेट से कहा- यहां से निकल जाओ
South China Sea Boundary Dispute  रिपोर्ट्स के मुताबिक रेडियो ऑपरेटर ने 3500 फीट नीचे कोस्ट गार्ड के वेसल से अनाउंस करते हुए कहा- यहां से तुरंत निकल जाओ।
साउथ चाइना सी के विवादित हिस्से में घूम रहे एक फिलीपींस कोस्ट गार्ड के प्लेन को चीन के रेडियो ऑपरेटर ने धमकी दी। रिपोर्ट्स के मुताबिक रेडियो ऑपरेटर ने 3500 फीट नीचे कोस्ट गार्ड के वेसल से अनाउंस करते हुए कहा- यहां से तुरंत निकल जाओ।
दरअसल, फिलीपींस के इस प्लेन में दुनिया भर के पत्रकार थे। जिन्हें साउथ चाइना सी के विवादित इलाके को दिखाने के लिए बुलाया गया था। जिस समय इसे निकल जाने की धमकी दी गई उसे दौरान ये प्लेन स्प्रैटली इलाके में उड़ रहा था।
खतरा पैदा करने का आरोप लगाया 
चीन के कोस्ट गार्ड वेसल ने साउथ चाइना सी पर उड़ रहे प्लेन से कहा कि वो चीन के इलाके में घूसे गए हैं और वहां की सुरक्षा के लिए खतरा बन गए हैं। चीन की तरफ से ये घोषणाएं चीनी और इंग्लिश भाषा में की गई। इसका पलटवार करते हुए फिलीपींस का प्लेन उड़ा रहे पायलट ने कहा- हम किसी चीनी इलाके में नहीं हैं हम फिलीपींस के इलाके में उड़ान भर रहे हैं।
करीब चार घंटों की उड़ान में फिलिपींस के कोस्ट गार्ड ने उनके 9 आईलैंड और रीफ्स में 20 चीनी वेसल्स को देखा। जिनमें मिलिशिया बोट्स भी शामिल थी। वहीं 17 मैरिटाइम मिलिशिया बोट्स को फिलीपींस के ही सबिना शोल में स्पॉट किया गया था।
साउथ चाइना सी में चीन की दादागिरी नई नहीं
फिलीपींस ने पिछले महीने भी चीन पर साउथ चाइना सी में दादागिरी करने का आरोप लगाया था। फिलीपींस ने कहा था कि चीन ने एक लेजर लाइट से उनके वेसल को रोकने की कोशिश की। इससे फिलीपींस के जहाज में सवार चालक दल को दिखना बंद हो गया था। फिलीपींस ने कहा था कि चीन ने ऐसा जानबूझ कर किया था। जो साउथ चाइना सी में उनके अधिकारों का उल्लंघन है।
इस पूरे मामले में अमेरिका के विदेश प्रवक्ता नेड प्राइस ने प्रतिक्रिया दी थी। उन्होंने कहा था कि इस मामले में उनका देश फिलीपींस के साथ खड़ा है। लेजर लाइट का इस्तेमाल कर उनके एक जहाज को रोकने की कोशिश की है।
क्या है साउथ चाइना सी विवाद 
साउथ चाइना सी का लगभग 35 लाख स्क्वेयर किलोमीटर का एरिया विवादित है।
- इस पर चीन, फिलीपींस, वियतनाम, मलेशिया, ताइवान और ब्रुनेई दावा करते रहे हैं।
- साउथ चाइना सी में तेल और गैस के बड़े भंडार दबे हुए हैं।
- अमेरिका के मुताबिक, इस इलाके में 213 अरब बैरल तेल और 900 ट्रिलियन क्यूबिक फीट नेचुरल गैस का भंडार है।
- वियतनाम इस इलाके में भारत को तेल खोजने की कोशिशों में शामिल होने का न्योता दे चुका है।
- इस समुद्री रास्ते से हर साल 7 ट्रिलियन डॉलर का बिजनेस होता है।
- चीन ने 2013 के आखिर में एक बड़ा प्रोजेक्ट चलाकर पानी में डूबे रीफ एरिया को आर्टिफिशियल आइलैंड में बदल दिया।
- अमेरिका और चीन एक-दूसरे पर इस क्षेत्र का 'मिलिटराइजेशन' (सैन्यीकरण) करने का आरोप लगाते रहे हैं।